Belorusneft

Belorusneft (ven. Государственное производственное объединение «Белоруснефть», Gosudarstvennoje proizvodstvennoje objedienije Belorusneft, valtiollinen tuotantoyhteisö Belorusneft) eli Belarusnafta (valkoven. Беларуснафта) on Valko-Venäjällä toimiva konserniyritys, joka vastaa yhdessä emoyhtiönsä, kemianteollisuuskonserni Belneftehimin kanssa esimerkiksi maan suurimmasta huoltoasemaverkostosta. Belorusneftin oman ilmoituksen mukaan sen jakeluverkostoon kuuluu yli 500 asemaa eli 65 % kaikista Valko-Venäjän huoltoasemista. Yhtiön pääkonttori sijaitsee Homelissa. Belorusneft on yhtiömuodoltaan tuotantoyhteisö ja se on perustettu vuonna 1966. Sen toimialoihin kuuluvat maakaasun ja -öljyn etsintä ja tuotanto (myös ulkomailla), maakaasun prosessointi, lämpöenergian tuotanto (Svetlahorskin lämpövoimala: sähköntuotantokapasiteetti 21 MW, lämmöntuotantokapasiteetti 19 Gcal/h) ja huoltoasematoiminta. Belorusneftin polttoaineen jakeluasemien kanssa kilpailevat esimerkiksi venäläisen Lukoilin valtateiden varsille ja suurkaupunkeihin sijoittuneet huoltoasemat, vaikka niitä ei olekaan lukumääräisesti läheskään yhtä runsaasti. Lähteet Aiheesta muualla Belarus Drills the Deepest Well in CIS (3/2013) (Arkistoitu – Internet Archive) (englanniksi) (oilandgaseurasia.com) Belorusneft registers branch in Ecuador and subsidiary in Ukraine (12/2012) (englanniksi) (belta.by) U.S. sanction Belarusneft for cooperation with Iran 3/2011) (englanniksi) Belarusneft begin work in Venezuela (2007) (englanniksi) (upi.com) Yrityksen videoita (Arkistoitu – Internet Archive) (englanniksi) tai (venäjäksi) (beloil.by)